Република Србија

Аутономна Покрајина Војводина

Општина Врбас

Председник општине

Број :06-3-424/2021-II/02

Дана: 15.07.2021.године

На основу члана 24. Закона о јавном информисању и медијима („Службени гласник Републике Србије“, број: 83/14., 58/15.и 12/2016- аутентично тумачење), члана 19 - 22. Правилника о суфинансирању пројеката за остваривање јавног интереса у области јавног информисања („Службени гласник Републике Србије“, број: 16/16 и 8/17/), и члана 53. и 119. Статута општине Врбас /''Службени лист општине Врбас“, број: 26/2017, Председник општине Врбас донoси

**Р Е Ш Е Њ Е**

**о именовању чланова стручне конкурсне комисије за оцену пројеката**

**и израду предлога о расподели средстава по Конкурсу од 29.04.2021. године**

**за суфинансирање пројеката производње медијских садржаја из области јавног информисања на територијиопштине Врбас у 2021. години**

I ИМЕНУЈУ СЕ чланови стручне конкурсне комисије за оцену пројеката и израду предлога о расподели средстава по Конкурсу за суфинансирање пројеката производње медијских садржаја из области јавног информисања на територији општине Врбас у 2021. години, објављеног у дневном листу ‘’Дневник’’ Нови Сад дана 29.04.2021. године /у даљем тексту: Конкурс/ и то:

1. ЈЕЛЕНА ЦРНОГОРАЦ, рођена 20.07.1976., Кикинда, Образовање, Висока школа за пословну екониомију и предузетништво-дипломирани економиста, 2006. године ТВ Рубин Кикинда, новинар и водитељ( ОД 2012. главни и одговорни уредник информативног програма) од 2015. дописник дневни лист „Политика „на предлог Удружења електронских медија ’’ComNet’’ из Суботице, Арсенија Чарнојевића 3, датум оснивања удружења 28.04.2014. године, Председник Комисије,
2. БИЉАНА СЕЛАКОВИЋ, рођена 26.07.1986. Сремска Митровица , Матија Хуђи 30/4, , Образовање: Филозофски факултет у Новом Саду, Одсек за медијске студије, смер: журналистика. Директор М телевизије и регионалног радија у Сремској Митровици, заменик председника
3. ВЛАДИМИР ЈОВАНОВИЋ , рођен 1959. Године у Новом Саду, , Образовање: центар за дизајн „Богдан Шупут“, студије: Југословенска и светска књижевност 1982. године, директор и главни и одговорни уредник „Медиа Инфо Центар Доо“, на предлог Друштва Новинара Војводине – члан.

**II** Задатак стручне конкурсне комисије је оцена пројеката поднетих на Конкурс и предлог Председнику општине Врбас о расподели средстава са образложењем.

 **III** Председник комисије координира радом Комисије и води седнице.

**IV** Посао секретара комисије обављаће Снежана Делибашић

**V** Решење објавити на веб - сајту општине Врбас.

**О б р а з л о ж е њ е**

Председник општине Врбас расписао је Јавни позив/Конкурс за суфинансирање пројеката производње медијских садржаја из области јавног информисања на територији општине Врбас у 2021 години, број: 06-41/2021-III/02 од 29. априла 2021 године, објављеног у дневном листу ‘’Дневник’’ , дана 06.05..2021. године. Конкурс је био отворен 20 дана.

Чланом 24. став 3. Закона о јавном информисању и медијима и чланом 19. Правилника о суфинансирању пројеката за остваривање јавног интереса у области јавног информисања предвиђено је да руководилац органа који је расписао конкурс Решењем именује стручну конкурсну комисију за оцену пројеката поднетих на конкурс, а која има задатак да сачини предлог о расподели средстава са образложењем. Чланове стручне комисије руководилац органа који је расписао конкурс именује из реда независних стручњака за медије и медијских радника који нису у сукобу интереса и не обављају јавну функцију.

Имајући у виду напред изнето, а на основу приспелих предлога новинарских и медијских удружења /која су регистрована најмање три године пре датума расписивања конкурса, и која су уз предлог за чланове комисије поднела и доказ о регистрацији/ и пријава медијских радника за чланове Комисије за оцену пројеката и доделу средстава по напред наведеном Јавном позиву, одлучено је као у диспозитиву.

 Председник општине Врбас,

 Предраг Ројевић